Document ID: 32011R0186

KOMISSION ASETUS (EU) N:o 186/2011,
annettu 25 päivänä helmikuuta 2011,
vaarallisten kemikaalien viennistä ja tuonnista annetun Euroopan parlamentin ja neuvoston asetuksen (EY) N:o 689/2008 liitteen I muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon vaarallisten kemikaalien viennistä ja tuonnista 17 päivänä kesäkuuta 2008 annetun Euroopan parlamentin ja neuvoston asetuksen (EY) N:o 689/2008 (1) ja erityisesti sen 22 artiklan 4 kohdan,
sekä katsoo seuraavaa:
(1)
Asetuksella (EY) N:o 689/2008 pannaan täytäntöön kansainvälisen kaupan kohteina olevia tiettyjä vaarallisia kemikaaleja ja torjunta-aineita koskevan ilmoitetun ennakkosuostumuksen menettelystä tehty Rotterdamin yleissopimus, joka allekirjoitettiin 11 päivänä syyskuuta 1998 ja jonka yhteisö hyväksyi neuvoston päätöksellä 2003/106/EY (2).
(2)
Asetuksen (EY) N:o 689/2008 liitettä I olisi muutettava, jotta voidaan ottaa huomioon ne tiettyjen kemikaalien alalla toteutetut sääntelytoimet, jotka perustuvat kasvinsuojeluaineiden markkinoille saattamisesta 15 päivänä heinäkuuta 1991 annettuun neuvoston direktiiviin 91/414/ETY (3), biosidituotteiden markkinoille saattamisesta 16 päivänä helmikuuta 1998 annettuun Euroopan parlamentin ja neuvoston direktiiviin 98/8/EY (4) sekä kemikaalien rekisteröinnistä, arvioinnista, lupamenettelyistä ja rajoituksista (REACH), Euroopan kemikaaliviraston perustamisesta, direktiivin 1999/45/EY muuttamisesta sekä neuvoston asetuksen (ETY) N:o 793/93, komission asetuksen (EY) N:o 1488/94, neuvoston direktiivin 76/769/ETY ja komission direktiivien 91/155/ETY, 93/67/ETY, 93/105/EY ja 2000/21/EY kumoamisesta 18 päivänä joulukuuta 2006 annettuun Euroopan parlamentin ja neuvoston asetukseen (EY) N:o 1907/2006 (5).
(3)
Kloraattia ei ole sisällytetty tehoaineena direktiivin 91/414/ETY liitteeseen I eikä direktiivin 98/8/EY liitteisiin I, IA tai IB sillä seurauksella, että kyseisen tehoaineen käyttö torjunta-aineissa on kielletty; tästä syystä se olisi lisättävä asetuksen (EY) N:o 689/2008 liitteessä I olevien 1 ja 2 osien kemikaaliluetteloihin.
(4)
Aineita benfurakarbi, kadusafossi, karbofuraani ja trisyklatsoli ei ole sisällytetty tehoaineina direktiivin 91/414/ETY liitteeseen I sillä seurauksella, että kyseisten tehoaineiden käyttö torjunta-aineissa on kielletty; tästä syystä ne olisi lisättävä asetuksen (EY) N:o 689/2008 liitteessä I olevien 1 ja 2 osien kemikaaliluetteloihin. Toimet kyseisten aineiden lisäämiseksi liitteessä I olevaan 2 osaan keskeytettiin, koska oli tehty uusi direktiivin 91/414/ETY mukainen hyväksymishakemus, joka oli jätetty yksityiskohtaisista säännöistä neuvoston direktiivin 91/414/ETY soveltamiseksi siltä osin kuin on kyse direktiivin 8 artiklan 2 kohdassa tarkoitettuun työohjelmaan kuuluneiden mutta direktiivin liitteeseen I sisällyttämättömien tehoaineiden tavanomaisesta ja nopeutetusta arviointimenettelystä 17 päivänä tammikuuta 2008 annetun komission asetuksen (EY) N:o 33/2008 (6) 13 artiklan mukaisesti. Hakijat ovat vetäneet pois tämän uuden hakemuksen, minkä johdosta ei ole enää perustetta keskeyttää toimia aineen lisäämiseksi liitteessä I olevaan 2 osaan. Sen vuoksi aineet benfurakarbi, kadusafossi, karbofuraani ja trisyklatsoli olisi lisättävä asetuksen (EY) N:o 689/2008 liitteessä I olevan 2 osan kemikaaliluetteloon.
(5)
Aine metomyyli on sisällytetty tehoaineena direktiivin 91/414/ETY liitteeseen I sillä seurauksella, että metomyylin käyttö torjunta-aineiden alaryhmässä kasvinsuojeluaineiden ryhmässä ei enää ole kielletty. Näin ollen olisi muutettava tähän liittyvää merkintää asetuksen (EY) N:o 689/2008 liitteessä I olevassa 1 osassa.
(6)
Aine malationi on sisällytetty tehoaineena direktiivin 91/414/ETY liitteeseen I sillä seurauksella, että malationin käyttö torjunta-aineiden alaryhmässä kasvinsuojeluaineiden ryhmässä ei enää ole kielletty, ainetta malationi ei ole sisällytetty tehoaineena direktiivin 98/8/EY liitteisiin I, IA tai IB sillä seurauksella, että malationin käyttö muiden torjunta-aineiden (biosidivalmisteet mukaan lukien) alaryhmässä on kielletty. Näin ollen olisi muutettava tähän liittyvää merkintää asetuksen (EY) N:o 689/2008 liitteessä I olevassa 1 osassa.
(7)
Tehoaineesta flurprimidoli on jätetty uusi asetuksen (EY) N:o 33/200813 artiklan mukainen hakemus, joka edellyttää uutta päätöstä aineen sisällyttämisestä direktiivin 91/414/ETY liitteeseen I, ja flurprimidoli olisi poistettava asetuksen (EY) N:o 689/2008 liitteessä I olevan 2 osan kemikaaliluettelosta. Päätöstä lisäämisestä liitteessä I olevan 2 osan kemikaaliluetteloon ei pitäisi tehdä ennen kuin uusi päätös aineiden statuksesta direktiivin 91/414/ETY mukaisesti on saatavilla.
(8)
Aineeseen parakvatti liittyvät asetuksen (EY) N:o 689/2008 liitteessä I olevan 1 ja 2 osan merkinnät eivät ole johdonmukaisia ja riittävän selkeitä koodinumeroiden osalta, ja merkintöjä olisi sen vuoksi muutettava lisäämällä asianmukaisimmat koodinumerot.
(9)
Sen vuoksi asetuksen (EY) N:o 689/2008 liitettä I olisi muutettava.
(10)
Jotta jäsenvaltioille ja teollisuudelle jää riittävästi aikaa tarvittavien toimenpiteiden toteuttamiseksi, tämän asetuksen soveltamista olisi lykättävä.
(11)
Tässä päätöksessä säädetyt toimenpiteet ovat asetuksen (EY) N:o 1907/2006 133 artiklalla perustetun komitean lausunnon mukaiset,
ON HYVÄKSYNYT TÄMÄN ASETUKSEN:
1 artikla
Muutetaan asetuksen (EY) N:o 689/2008 liite I tämän asetuksen liitteen mukaisesti.
2 artikla
Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä toukokuuta 2011.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä helmikuuta 2011.

Labels: 3
1
20